Diari Oficial de la Generalitat Valenciana


Sumari del DOGV 5939, del 23-01-2009 (2009/472)

RESOLUCIÓ de 25 d'agost de 2008, de la Direcció General per al Canvi Climàtic, per la qual s'atorga a Domingo Ribelles Benavent l'autorització ambiental integrada per a una explotació d'engreixament de bestiar porcí al terme municipal de Quatretonda.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/472


Data del document
:   25-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Quatretonda
    * porcí
    * empresa privada

RESOLUCIÓ de 25 d'agost de 2008, de la Direcció General per al Canvi Climàtic, per la qual s'atorga a Domingo Ribelles Benavent l'autorització ambiental integrada per a una explotació d'engreixament de bestiar porcí al terme municipal de Quatretonda. [2009/472]  
Vistos els documents que es troben en l'expedient 105/07 IPPC, instruït a instàncies de Domingo Ribelles Benavent, en el seu propi nom, a fi d'obtenir l'autorització ambiental integrada per a una explotació d'engreixament de bestiar porcí, al terme municipal de Quatretonda, s'emet aquesta resolució de conformitat amb els següents  
Antecedents de fet  
Primer. Amb data 10 de gener de 2007, Domingo Ribelles Benavent, en el seu nom, amb NIF 80424252-C i domicili al carrer de Baix, 35, de Llutxent, presenta en la Conselleria de Territori i Habitatge una sol·licitud d'autorització ambiental integrada per a l'explotació d'engreixament porcí, que es detalla en l'annex I.  
En data 11 de desembre de 2006 el tècnic de l'Ajuntament de Quatretonda emet un informe de compatibilitat urbanística.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 30 d'agost de 2007 es rep un informe de l'Ajuntament de Quatretonda en el qual es fa constar la suficiència de la documentació presentada.  
Quart. Amb data 3 d'abril de 2008 es rep un informe favorable de la Confederació Hidrogràfica del Xúquer, subjecte al compliment de diverses condicions.  
Cinqué. Amb data 4 de febrer de 2008 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5695).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Quatretonda. En l'expedient consta el certificat de la informació pública.  
Sisé. Transcorregut el termini d'informació pública, amb data 2 d'abril de 2008 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. S'han incorporat a l'expedient els informes emesos pel Servei de Residus Industrials i el Servei de Protecció de l'Ambient Atmosfèric i de la Conselleria d'Agricultura, Pesca i Alimentació.  
Vuité. Amb data 28 de juliol de 2008 es realitza el tràmit d'audiència a l'interessat.  
Nové. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 105/07 IPPC de sol·licitud d'autorització ambiental integrada, promogut per Domingo Ribelles Benavent.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.b de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Domingo Ribelles Benavent l'autorització ambiental integrada per a l'explotació d'engreixament de bestiar porcí, relativa al Projecte bàsic d'autorització ambiental integrada, per a una granja porcina a Quatretonda ubicada al polígon 21, parcel·les 21, 22 i 73 i polígon 22, parcel·la 73 del terme municipal de Quatretonda (València), la qual queda inscrita en el Registre General d'Instal·lacions IPPC de la Comunitat Valenciana amb el número 315-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 28.232 kg/any  
Amoníac total 16.150 kg/any  
Òxid nitrós total 128,65 kg/any  
Respecte a les emissions canalitzades, la instal·lació disposa d'un focus d'emissió, concretament un grup electrogen de 14 KVA, que genera l'electricitat necessària per a l'exercici de l'activitat. En el termini de tres mesos s'haurà d'aportar un informe de mesurament de les esmentades emissions realitzat per una ECMQA o una estimació d'aquestes. Els límits d'emissió que s'han d'aplicar per a l'esmentat focus seran els indicats en la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental. Així mateix, la periodicitat de mesurament d'aquestes emissions per part d'una ECMCA serà cada 5 anys.  
2. Soroll  
Respecte al nivell de sorolls transmesos a l'exterior s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, es crea i es regula el seu registre.  
Se'ls atorga un termini de tres mesos, des de la finalització de l'ampliació, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13814. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
4.1. Aigües residuals   
Les aigües residuals del procés procedeixen les dejeccions dels animals i de l'aigua emprada en la neteja de les instal·lacions.  
El sistema elegit per a l'eliminació dels purins és l'evacuació hidràulica per mitjà de l'arrossegament de les dejeccions pel corrent líquid dels orins i l'aigua de neteja conjuntament fins a les fosses de les naus, amb el seu posterior tractament i utilització com a adob orgànic en finques agrícoles de la zona.  
Les aigües residuals domèstiques es condueixen fins a una fossa sèptica on reben un tractament depurador per a, posteriorment, ser conduïdes fins a una de les fosses de purins.  
La capacitat total de magatzem de les fosses ascendeix a 1.650,32 m³ i la producció anual de purins a 6.355,40 m³. Per tant, es pot emmagatzemar la producció corresponent a 3,12 mesos, capacitat superior als 3 mesos requerits segons el RD 324/2000, pel qual s'estableixen normes bàsiques d'ordenació de les explotacions porcines.  
La Confederació Hidrogràfica del Xúquer emet un informe favorable sobre la gestió de les aigües residuals, amb les condicions següents:  
Respecte al tractament dels purins o fems generats pels animals es recorda:  
- D'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan s'utilitzen en el marc de les explotacions agràries no tindran la consideració d'abocament a l'efecte establit en l'article 100 del Text refós de la llei d'aigües (RD legislatiu 1/2001) i estarà subjecta a la normativa que a aquest efecte aprove el govern i a les normes addicionals que, si s'escau, aproven les comunitats autònomes.  
- En tot cas, les instal·lacions ramaderes han de disposar de femers o fosses de purins amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o depòsits d'emmagatzemament dels fems o purins com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'expedient sancionador per infracció tipificada en la lletra f) de l'article 116.3 de la mateixa llei.  
En qualsevol cas, es recorda al titular de l'activitat que està prohibit efectuar abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació al control, la inspecció i la vigilància del domini públic hidràulic ni en particular la potestat sancionadora.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre, i en la Llei 6/2003, de 4 de març, de ramaderia com també a qualsevol altra normativa que a aquest efecte s'aprove.  
El nombre d'hectàrees aportat (128,69 ha) per mitjà del compromís escrit dels propietaris és suficient, atés que no se sobrepassarà la quantitat de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, pel qual s'aprova el Codi valencià de bones pràctiques agràries i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines. A l'hora d'utilitzar els purins com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc, com també fonts, conduccions subterrànies d'aigua i altres possibles focus de contaminació. Preferiblement, s'haurà de soterrar immediatament per a evitar les possibles pèrdues de nitrogen amoniacal.  
D'acord amb el Reial decret 324/00 d'ordenació de les explotacions porcines, s'haurà de respectar com a distància mínima en la distribució de fem sobre el terreny, la de 100 m respecte a altres explotacions del grup primer i 200 m respecte a les explotacions incloses en la resta dels grups definits en l'article 3.b del Reial decret 324/00 i als nuclis urbans. En relació amb els cursos d'aigua, s'ha de respectar el que estableix el Reglament de domini públic hidràulic, que desplega els títols preliminar, I, IV, VI i VII de la Llei 29/1985, de 2 d'agost, d'aigües, aprovat pel Reial decret 849/1986, d'11 d'abril, i el que disposen els diferents plans hidrològics de conca.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana seran aplicables de forma supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 2.956 porcs d'enceball.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
L'esmentat centre productiu queda inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos s'haurà d'aportar còpia dels documents d'acceptació dels residus produïts, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.   
L'envasament i l'etiquetatge dels residus es farà d'acord amb allò exposat en els articles 13 i 14 del Reial Decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 15/12/2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i s'eliminaran segons el que estableix aquest reglament.  
Una vegada finalitzada l'ampliació projectada, s'haurà d'aportar còpia del contracte de retirada d'animals morts degudament actualitzat a la capacitat total de l'explotació. Aquest document ha de ser original o compulsat, haurà d'estar segellat pel gestor i haurà d'estar vigent.  
L'emmagatzemament d'animals morts s'ha de realitzar en contenidors amb una capacitat adequada a la grandària de l'explotació. Els esmentats contenidors es mantindran en adequades condicions higienicosanitàries i de conservació i estaran ubicats fora de la zona d'activitat ramadera, en un lloc de fàcil accés per al vehicle de transport. S'admetran congeladors que permeten emmagatzemar els cadàvers fins al moment de la seua recollida.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat, la identificació de les parcel·les i dels cultius destinataris amb el detall necessari per a acreditar que la utilització del residu ramader com a fertilitzant orgànic es realitza adequadament) i la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Les instal·lacions amb què s'ha de dotar l'explotació han de complir el que disposa l'article 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, es tindrà en compte allò recollit en el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
10. Impacte ambiental  
En tot allò no recollit en aquesta autorització ambiental integrada, s'atendrà al compliment de les condicions establides en la declaració d'impacte ambiental de data 22 de juliol de 2008.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
La documentació més amunt indicada serà revisada per l'administració a fi de comprovar l'adequació d'aquesta i poder emetre la corresponent resolució d'autorització d'inici de l'activitat. Tot això sense perjudici de la labor d'inspecció i vigilància que puga dur a terme l'òrgan ambiental que ha concedit aquesta autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 d'agost de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Domingo Ribelles Benavent posseeix una explotació d'engreixament de bestiar porcí al terme municipal de Quatretonda (València), composta per una nau amb capacitat per a 1.456 porcs. Es pretén construir una nova nau amb capacitat per a 1.500 porcs, la qual cosa significa una capacitat total de 2.956 porcs.  
En el procés de l'activitat d'enceball, els animals es reben en l'explotació amb un pes mitjà de 18-20 kg, i hi romanen fins que assoleixen un pes màxim de 90-100 kg. L'etapa completa d'enceball té una duració mitjana de 4,5 mesos.  
Quan s'ha assolit el pes de sacrifici, els animals es traslladen a l'escorxador. Després, es netegen i desinfecten les naus, s'efectua un buit sanitari de dues setmanes i, a continuació, s'inicia un nou cicle.  
El procés productiu té com a entrades les matèries primeres, aigua i energia, i com a eixides els animals morts, purins i emissions a l'atmosfera.  
El consum d'aigua associat a la totalitat de l'explotació s'estableix en 8.847 m³/any.  
Els purins, juntament amb l'aigua utilitzada en la neteja de les instal·lacions, es recullen en les fosses interiors situades sota els allotjaments dels animals, de capacitat 1.650,32 m³.  
La capacitat total d'emmagatzemament és suficient per a emmagatzemar les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que es produeix és de 6.355,40 m³/any, equivalent a 21.431 kg N/any, sent la superfície agrícola vinculada a l'explotació, per a la valoració agronòmica d'aquest residu, l'acreditada pel promotor (un total de 128,69 ha).  
Les aigües residuals domèstiques es condueixen fins a una fossa sèptica on reben un tractament depurador per a posteriorment ser conduïdes fins a una de les fosses de purins.  
L'explotació disposa d'un abastiment d'aigua potable procedent de la xarxa de reg de la cooperativa vitivinícola de Quatretonda, el consum anual de la qual és de 8.847 m³.